40e272112947c4777abc0d795a8b5cbb
Ποια η διαφορά μεταξύ Windows 10 και Windows 11;


microsoft.com
2021.31
Τα Windows 11 παρέχουν όλη την ισχύ και την ασφάλεια των Windows 10 σε συνδυασμό με μια επανασχεδιασμένη και ανανεωμένη εμφάνιση. Διαθέτουν επίσης νέα εργαλεία, ήχους και εφαρμογές. Έχουμε σκεφτεί κάθε λεπτομέρεια. Όλα τα παραπάνω συνδυάζονται για να σας προσφέρουν μια ανανεωμένη εμπειρία στη χρήση του υπολογιστή σας.


df05baaa7239431ce270b2526958da93
Πότε θα μπορώ να αγοράσω έναν υπολογιστή με προεγκατεστημένο το λειτουργικό των Windows 11;


microsoft.com
2021.31
Οι υπολογιστές με προεγκατεστημένα τα Windows 11 θα κυκλοφορήσουν εντός του έτους.


d36498a0a0ff9e2d8c2169fc851d65ec
Πόσο κοστίζει ένας υπολογιστής με Windows 11;


microsoft.com
2021.31
Εξαρτάται! Αρκετοί κατασκευαστές θα προσφέρουν μια ευρεία γκάμα συσκευών που θα εκτελούν τα Windows 11, σε πολλά και διαφορετικά επίπεδα τιμών.


f8fa994df6a9162fb15c62de36a0c2b2
Που μπορώ να αγοράσω υπολογιστή με Windows 11;


microsoft.com
2021.31
Οι υπολογιστές με προεγκατεστημένο το λειτουργικό σύστημα των Windows 11 θα διατίθενται από πολλά επιλεγμένα καταστήματα λιανικής εντός του έτους. Λεπτομέρειες προσεχώς.


4ab06397e0b231c5d76ec4ea8c40f29b
Θα λειτουργούν τα αξεσουάρ μου στα Windows 11;


microsoft.com
2021.31
Εάν τα αξεσουάρ σας λειτουργούσαν στα Windows 10 και πληρούν τις απαιτήσεις των Windows 11, λογικά θα λειτουργούν και στα Windows 11. Για να είστε σίγουροι, επικοινωνήστε με τον κατασκευαστή των αξεσουάρ.


4303dab6671232db5cde6fee788c078c
Θέλω να αγοράσω υπολογιστή τώρα, θα μπορώ να εγκαταστήσω τα Windows 11 σε μεταγενέστερο χρόνο;


microsoft.com
2021.31
Οι περισσότεροι υπολογιστές με Windows 10 που διατίθενται αυτή τη στιγμή στην αγορά θα μπορούν να αναβαθμίσουν το λειτουργικό τους σύστημα σε Windows 11. Για να μπορεί ο υπολογιστής να αναβαθμιστεί στα Windows 11, πρέπει να πληροί τις [ελάχιστες προδιαγραφές υλικού ενώ για ορισμένες δυνατότητες απαιτείται συγκεκριμένο υλικό](https://www.microsoft.com/windows/windows-11-specifications). Το σχέδιο παράδοσης της αναβάθμισης του λογισμικού οριστικοποιείται αυτή τη στιγμή και έχει προγραμματιστεί να ξεκινήσει στα τέλη του 2021 και να συνεχιστεί εντός του 2022. Το συγκεκριμένο χρονοδιάγραμμα θα διαφέρει ανάλογα με τη συσκευή.


9f2cd0e9c91791ee929ad20fd15dc579
Πως μπορώ να γνωρίζω, εάν ένας νέος υπολογιστής Windows 10 πληροί τις ελάχιστες απαιτήσεις;


microsoft.com
2021.31
Έχετε στη διάθεσή σας διάφορους τρόπους για να ενημερωθείτε σχετικά. Εάν αγοράζετε τώρα νέο υπολογιστή αναζητήστε την ένδειξη "Δωρεάν αναβάθμιση στα Windows 11" στην ενημερωτική ετικέτα. Επίσης μπορείτε να ζητήσετε από το κατάστημα λιανικής να σας το επιβεβαιώσει.


910831808c74a1f9f75daa3d3e552275
Πότε θα μπορώ αναβαθμίσω σε Windows 11 τη συσκευή με Windows 10;


microsoft.com
2021.31
Εάν ο υπάρχων υπολογιστής Windows 10 εκτελεί την πιο πρόσφατη έκδοση των Windows 10 και πληροί τις [ελάχιστες προδιαγραφές υλικού](https://www.microsoft.com/windows/windows-11-specifications) θα μπορεί να αναβαθμιστεί στα Windows 11. Το σχέδιο παράδοσης της αναβάθμισης του λογισμικού οριστικοποιείται αυτή τη στιγμή, ωστόσο για την πλειοψηφία των συσκευών που χρησιμοποιούνται σήμερα, αναμένουμε να είναι έτοιμο κάποια στιγμή στις αρχές του 2022. Δεν θα έχουν όλοι οι υπολογιστές Windows 10 που πληρούν τις προϋποθέσεις αναβάθμισης τη δυνατότητα να αναβαθμιστούν σε Windows 11 ταυτόχρονα. Για να διαπιστώσετε, εάν ο υπολογιστής σας πληροί τις προϋποθέσεις αναβάθμισης, [κάντε λήψη και εγκαταστήστε την εφαρμογή ελέγχου εύρυθμης λειτουργίας του υπολογιστή](https://aka.ms/GetPCHealthCheckApp). Μόλις ξεκινήσει η παράδοση της αναβάθμισης, μπορείτε να ελέγξετε εάν είναι έτοιμη για τη συσκευή σας μεταβαίνοντας στο μενού Ρυθμίσεις/Ενημερώσεις Windows.


c9e9f9b68f3cc1476b1e0fdb1e0d267a
Ποιες είναι οι ελάχιστες απαιτήσεις υλικού των Windows 11;


microsoft.com
2021.31
Οι [ελάχιστες απαιτήσεις υλικού είναι διαθέσιμες εδώ](https://www.microsoft.com/windows/windows-11-specifications).


2dc9ac72f66aaeee34c36ef3327abc9e
Πως μπορώ να γνωρίζω, εάν ο υπολογιστής Windows 10 που έχω πληροί τις απαιτήσεις υλικού των Windows 11;


microsoft.com
2021.31
Αν θέλετε να διαπιστώσετε εάν ο υπολογιστής που έχετε πληροί τις ελάχιστες απαιτήσεις, [κάντε λήψη και εγκαταστήστε την εφαρμογή ελέγχου εύρυθμης λειτουργίας του υπολογιστή](https://aka.ms/GetPCHealthCheckApp).


38910283a93a4e003fff728db0b1fb24
Αν ο υπολογιστής μου δεν πληροί τις ελάχιστες απαιτήσεις υλικοί, τι γίνεται; Μπορώ να παραμείνω στα Windows 10;


microsoft.com
2021.31
Ναι! Τα Windows 10 εξακολουθούν να αποτελούν εξαιρετική έκδοση των Windows. Έχουμε δεσμευτεί να συνεχίσουμε να υποστηρίζουμε τα Windows 10 έως τις 14 Οκτωβρίου του 2025.


511a9f8dce04d4a2fae038fe4f84ce83
Πως θα γνωρίζω ότι διατίθεται αναβάθμιση για τον υπολογιστή Windows 10 που έχω;


microsoft.com
2021.31
Οι αναβαθμίσεις στα Windows 11 θα ξεκινήσουν να παραδίδονται στα τέλη του 2021 και θα συνεχίσουν εντός του 2022. Εν τω μεταξύ, εμείς θα διενεργούμε ορισμένους ελέγχους και επικυρώσεις στο παρασκήνιο ειδικά για τον υπολογιστή σας. Το Windows Update θα εμφανίσει μια ειδοποίηση εάν και όταν ο υπολογιστής σας θα έχει τη δυνατότητα αναβάθμισης. Μπορείτε να τη δείτε μεταβαίνοντας στο μενού Ρυθμίσεις/Windows Update.


0937d01d7d42e1d9f37f66178a835193
Πόσο κοστίζει η αναβάθμιση από Windows 10 σε Windows 11;


microsoft.com
2021.31
Προσφέρεται δωρεάν. Ωστόσο, μόνο οι υπολογιστές Windows 10 που εκτελούν την πιο πρόσφατη έκδοση των Windows 10 και πληρούν τις ελάχιστες προδιαγραφές υλικού θα μπορούν να αναβαθμιστούν. Μπορείτε να διαπιστώσετε αν έχετε τις πιο πρόσφατες ενημερώσεις των Windows 10 μεταβαίνοντας στο μενού Ρυθμίσεις/Windows Update.


5e59aa02960d29e24fad5e5d563f3655
Ποια η διαφορά μεταξύ αναβάθμισης και ενημέρωσης;


microsoft.com
2021.31
Η ενημέρωση περιλαμβάνει διορθώσεις ασφαλείας και σφαλμάτων καθώς και νέες δυνατότητες μιας έκδοσης των Windows. Συνήθως παραδίδονται καθ’ όλη τη διάρκεια του έτους. Η αναβάθμιση είναι η αλλαγή έκδοσης—για παράδειγμα η μετάβαση από Windows 10 σε Windows 11 ή η μετάβαση σε άλλου είδους έκδοση, δηλαδή από την Windows Home στην Windows Pro.


17b2878a01b16151a04c9c3db5e2c887
Για πόσο διάστημα θα ισχύει η δωρεάν αναβάθμιση;


microsoft.com
2021.31
Η προσφορά δωρεάν αναβάθμισης δεν έχει συγκεκριμένη ημερομηνία λήξης για τα συστήματα που πληρούν τις προϋποθέσεις. Ωστόσο, η Microsoft διατηρεί το δικαίωμα να τερματίσει τελικά την υποστήριξη της δωρεάν προσφοράς. Αυτή η ημερομηνία τερματισμού δεν θα έχει λιγότερη διάρκεια από ένα έτος από τη διάθεση στην αγορά.


4d7b3f0fb44eb21cea0286f92371d0c0
Μπορώ να συνεχίσω να χρησιμοποιώ τα Windows 10;


microsoft.com
2021.31
Ναι. Δεν είστε υποχρεωμένοι να κάνετε αναβάθμιση σε Windows 11. Θα συνεχίσουμε να υποστηρίζουμε τα Windows 10 έως τις 14 Οκτωβρίου του 2025.


e73bcd2d16b54a25eff7b10b519f8a00
Τα Windows 11 θα καταλαμβάνουν περισσότερο χώρο στον υπολογιστή μου σε σχέση με τα Windows 10;


microsoft.com
2021.31
Όχι. Για τα Windows 11 και τα Windows 10 απαιτείται περίπου ο ίδιος χώρος στον δίσκο. Κατά τη διαδικασία της αναβάθμισης, ωστόσο, απαιτείται επιπλέον χώρος. Τα Windows θα κάνουν εκκαθάριση αυτού του επιπλέον χώρου στον δίσκο 10 ημέρες περίπου μετά την ολοκλήρωση της αναβάθμισης.


6c9b905a0c5306590623ef29d053095e
Τα Windows 11 αντικαθιστούν τα Windows 10;


microsoft.com
2021.31
Τα Windows 11 αποτελούν την τελευταία έκδοση των Windows. Ωστόσο, θα συνεχίσουμε να υποστηρίζουμε τα Windows 10 έως τον Οκτώβριο του 2025.


ad111769692e4f2435cfc24bc64e56bb
Τι θα συμβεί στα αρχεία μου αν κάνω αναβάθμιση στα Windows 11;


microsoft.com
2021.31
Από προεπιλογή θα μεταφερθούν όλα σας τα αρχεία και δεδομένα. Ωστόσο, σας συνιστούμε να δημιουργήσετε αντίγραφα ασφαλείας των αρχείων σας πριν από την εγκατάσταση. [Μάθετε περισσότερα για τα αντίγραφα ασφαλείας φακέλου υπολογιστή στο OneDrive](https://www.microsoft.com/microsoft-365/onedrive/pc-cloud-backup).


5310c5a4143ea73a9cfb1c877bf1f3ca
Θα μπορώ να επιστρέψω στα Windows 10 μετά την αναβάθμιση, εάν δεν μου αρέσουν τα Windows 11;


microsoft.com
2021.31
Ναι. Αφού εγκαταστήσετε την αναβάθμιση των Windows 11 έχετε στη διάθεσή σας μια περίοδο 10 ημερών κατά τη διάρκεια της οποίας μπορείτε να επιστρέψετε στα Windows 10 διατηρώντας τα αρχεία και τα δεδομένα που μεταφέρατε. Μετά το πέρας των 10 ημερών, θα πρέπει να δημιουργήσετε αντίγραφα ασφαλείας και να πραγματοποιήσετε "καθαρή εγκατάσταση" για να επιστρέψετε στα Windows 10.


6b714e4201076e937e6d47270627afb9
Πόσος χρόνος απαιτείται για την εγκατάσταση των Windows 11;


microsoft.com
2021.31
Το πιθανότερο είναι ότι η λήψη και εγκατάσταση των Windows 11 θα διαρκέσει περισσότερο από μια τυπική ενημέρωση δυνατοτήτων των Windows 10. Μπορείτε να χρησιμοποιείτε τον υπολογιστή σας όσο κάνετε λήψη των Windows 11 ενώ, στη συνέχεια, έχετε την επιλογή να προγραμματίσετε την εγκατάσταση συγκεκριμένη ώρα, κατά την οποία δεν σκοπεύετε να χρησιμοποιήσετε τον υπολογιστή σας.


42e515f871b6a33dcdc72ebd23e080ad
Μπορώ να αναβαθμίσω τον υπολογιστή Windows 10 στα Windows 11, αν εκτελώ τη λειτουργία S mode;


microsoft.com
2021.31
Εάν ο υπολογιστής πληροί τις ελάχιστες απαιτήσεις υλικού, μπορεί να γίνει αναβάθμιση της έκδοσης των Windows 10 Home σε S mode στην έκδοση των Windows 11 Home σε S mode. Εάν ο υπολογιστής Windows 10 εκτελεί την έκδοση Pro σε S mode, πρέπει να εξέλθετε από τη λειτουργία S mode για να κάνετε αναβάθμιση στα Windows 11 Pro. Η έκδοση Pro των Windows 11 δεν είναι διαθέσιμη σε S mode.


299b0dc5115cfb1593216aca4e27ad90
Μπορεί ένας πολύ παλιός υπολογιστής να εκτελεί Windows 11;


microsoft.com
2021.31
Μπορείτε να χρησιμοποιήσετε την [εφαρμογή ελέγχου εύρυθμης λειτουργίας του υπολογιστή](https://aka.ms/GetPCHealthCheckApp) για να διαπιστώσετε, εάν η συσκευή σας πληροί τις προϋποθέσεις αναβάθμισης στα Windows 11. Αρκετοί υπολογιστές που δεν έχει παρέλθει τετραετία από την κατασκευή τους θα μπορούν να αναβαθμιστούν σε Windows 11. Πρέπει να εκτελούν την πιο πρόσφατη έκδοση των Windows 10 και να πληρούν τις ελάχιστες απαιτήσεις υλικού.


836275214e781d2207f2e94e187c9789
Που μπορώ να βρω περισσότερες πληροφορίες σχετικά με τα Windows 11 για την επιχείρησή μου;


microsoft.com
2021.31
Μάθετε σχετικά με τα [Windows 11 για την επιχείρησή σας](https://www.microsoft.com/windowsforbusiness/windows-11).

